TEAMG บวกคึก 5% หลังคว้างานที่ปรึกษาก่อสร้างโครงการโรงไฟฟ้าถ่านหินละมาม ขนาด 700 MW
TEAMG บวกคึก 5% หลังคว้างานที่ปรึกษาก่อสร้างโครงการโรงไฟฟ้าถ่านหินละมาม ขนาด 700 MW โดย ณ เวลา 11.23 น. อยู่ที่ระดับ 2.32 บาท บวก 0.10 บาท หรือ 4.50% สูงสุดที่ระดับ 2.36 บาท ต่ำสุดที่ระดับ 2.28 บาท ด้วยมูลค่าการซื้อขาย 9.68 ล้านบาท
TEAMG บวกคึก 5% หลังคว้างานที่ปรึกษาก่อสร้างโครงการโรงไฟฟ้าถ่านหินละมามขนาด 700 MW โดย เวลา 11.23 น. อยู่ที่ 2.32 บ. บวก 0.10 บ. ด้วยมูลค่าซื้อขาย 9.68 ลบ.
8 ต.ค. 2562

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ณ เวลา 11.23 น. อยู่ที่ระดับ 2.32 บาท บวก 0.10 บาท หรือ 4.50% สูงสุดที่ระดับ 2.36 บาท ต่ำสุดที่ระดับ 2.28 บาท ด้วยมูลค่าการซื้อขาย 9.68 ล้านบาท

โดยราคาหุ้น TEAMG ปรับตัวขึ้นแรงวันนี้ หลังจากมีการรายงานว่า บริษัท iGL Synergy Co., Ltd ซึ่งเป็นบริษัทร่วมทุนระหว่างบริษัท วิศวกรรมธรณีและฐานราก จำกัด (บริษัทย่อยของบริษัท) กับพันธมิตรในสาธารณรัฐประชาธิปไตยประชาชนลาว ได้ลงนามในสัญญาจ้างทบทวนรายงานการศึกษาความเป็นไปได้ในการก่อสร้างโครงการโรงไฟฟ้าถ่านหินละมาม
สำหรับโครงการนี้มีวัตถุประสงค์เพื่อทบทวนรายงานการศึกษาความเป็นไปได้ทางเทคนิคและทางเศรษฐศาสตร์ในการก่อสร้างโรงไฟฟ้าถ่านหินละมาม ซึ่งมีกำลังการผลิตกระแสไฟฟ้าขนาด 700 MW ตั้งอยู่ที่เมืองละมาม แขวงเซกอง สาธารณรัฐประชาธิปไตยประชาชนลาว โดยผู้ว่าจ้าง คือ  Ministry of Energy and Mines, Lao PDR ระยะเวลาดำเนินการ 45 วัน